Алматы облысында салмағы 3 тоннаға жуық есірткі өсірген азамат ұсталды
DATE: 13:37, 11 Қазан 2023 | GMT +5
TITLE: Алматы облысында салмағы 3 тоннаға жуық есірткі өсірген азамат ұсталды
URL: https://kaz.inform.kz/news/almati-oblisinda-salmagi-3-tonnaga-zhuik-esrtk-osrgen-azamat-ustaldi-72245b/
META: DATE: 13:37, 11 Қазан 2023 | GMT +5
TOTAL WORDS: 107
AUTHOR(S):
TEXT: Алматы облысы полиция департаментінің мәліметінше, жедел-іздестіру іс-шарасы кезінде Алматы облысы полиция департаментінің есірткі қылмысына қарсы іс-қимыл басқармасы мен Еңбекшіқазақ ауданы полиция басқармасының қызметкерлері бірлесіп, Түрген ауылының маңында орналасқан өзіне тиесілі жер учаскесінде тыйым салынған өсімдіктерді өсірген ер адамды анықтайды. "Аталған дерек ҚР ҚК-нің 300-бабы бойынша Еңбекшіқазақ ауданының полиция басқармасында тіркелді. Жедел-іздестіру іс-шарасы барысында полиция қызметкерлері Алматы қаласының М. есімді 44 жастағы тұрғынын анықтап, ұстады. Жоғарыда аталған жер учаскесін тінту кезінде салмағы 3 тоннаға жуық 742 түп каннабис өсімдігі табылып, тәркіленді", – деді Алматы облысы полиция департаментінің бастығы Бауыржан Әленов. Қазіргі уақытта қажетті сараптамалық тексерулер тағайындаумен сотқа дейінгі тергеу басталды. Ұсталған адам аудандық уақытша ұстау изоляторына қамаққа алынды
